PMIndiaData/PMIndiaSum huggingface dataset:
وزیراعظم جناب نریندر مودی29 ستمبر2018کو نئی دہلی میں حیات نو کے لئے 
تعلیم پراکیڈمک لیڈر شپ کانفرنس کا افتتاح کریں گے

نئی دہلی، 28 ستمبر / وزیر اعظم جناب نریندر مودی 29 ستمبر ، 2018 ء کو وگیان بھون واقع نئی دلّی میں حیاتِ نو کے لئے تعلیم پر اکیڈمک قیادت کانفرنس کا افتتاح کریں گے ، جس میں 350 سے زائد یونیورسٹیوں کے وائس چانسلر / ڈائرکٹر حضرات شرکت کر رہے ہیں ۔ اس تقریب کا اہتمام مشترکہ طور پر یو جی سی ، اے آئی سی ٹی ای ، آئی سی ایس ایس آر ، آئی جی این سی اے ، آئی جی این او یو ، جےاین یو اور ایس جی ٹی یونیورسٹی کے ذریعے کیاجا رہا ہے ۔ اس کانفرنس کا مرکزی خیال ہندوستانی تعلیمی نظام کو درپیش چیلنجز پر روشنی ڈالنا اور تعلیمی نتائج حاصل کرنے اور تعلیمی ضابطے میں بنیادی تبدیلی لانے کے لئے ایک منصوبہ تیار کرنا ہے۔اس کانفرنس کا افتتاح وزیراعظم جناب نریندر مودی کے ہاتھوں 29ستمبر2018 کی صبح میں عمل میں آئے گا۔اس کے بعد کانفرنس میں درج ذیل آٹھ موضوعات پر مختلف اجلاس منعقد کئے جائیں گے: طلبا پر مرکوز تعلیم کے لئے تدریس کے فن کو بہتر بنانا۔اپنی مرضی کے مطابق طلبا کے سیکھنےکے لئے مصنوعی انٹلی جنس کا استعمال۔ روزگار تلاش کرنے سے روزگار پیدا کرنے تک۔ اختراع اور تجارت و کاروبار کو بہتر بنانا۔ تحقیق کے معیار کو بہتر بنانا۔ ہندوستان کی ضروریات پر توجہ مرکوز کرنا۔ تعلیمی اداروں کے درمیان اشتراک وتعاون پیدا کرنا۔ تعلیمی وسائل مثلاً کتب خانوں کو آپس میں ساجھا کرنا اور معلومات کا باہم لین دین۔ جامع اور مربوط کیمپس کی تعمیرکرنا۔ایسی سرگرمیوں کا انعقاد کرنا جن سے طلبا کو اپنے کیمپس سے جذباتی لگاؤ پیدا ہوسکے۔ شراکت دار گورننس ماڈل۔ گورننس کے عمل میں طلبا کی شراکت داری کو آسانی فراہم کرنا۔ مستحکم مالی ماڈلوں کی تشکیل۔ فارغ التحصیل طلبا اور کارپوریٹ(سی ایس آر) سے فنڈز حاصل کرکے حکومتی وسائل میں امداد فراہم کرنا۔ آفاقی اقدار پیدا کرکے اور تعلیم میں لائف اسکلز کے ذریعہ اخلاقیات اور اقدار کی تعلیم کو فروغ دینا۔ اس کانفرنس کے اختتامی اجلاس کی صدارت فروغ انسانی وسائل کے مرکزی وزیر جناب پرکاش جاوڈیکر کریں گے۔اس اختتامی اجلاس میں آٹھ گروپ آئندہ کے لئے لائحہ عمل پیش کریں گے،جن پر سبھی کا اتفاق رائے ہو۔مستقبل کے اس لائحہ عمل پر مکمل اجلاس میں مزید تبادلہ خیال کیاجائے گا۔توقع ہے کہ اس کانفرنس کے ذریعہ ملک کے اندر اعلی تعلیم کے شعبے کو بہتر بنانے کے لئے ایک جامع ایکشن پلان تیار ہوسکے گا۔ 5060o.
مرکزی کابینہ نےمنشیات ،اعصاب پر اثر انداز ہونے والی اشیاء،کیمیکل اشیاء اورمنشیات کے ناجائز کاروبار کو روکنے کے شعبے میں ہندوستان اور سعودی عرب کے درمیان مفاہمت ناموں پر کئے گئے دستخظ کو منظوری دی

نئی دہلی،27؍نومبر:وزیر اعظم جناب نریندر مودی کی سربراہی میں مرکزی کابینہ نے منشیات، اعصاب پر اثر انداز ہونے والی اشیاء، کیمیکل اشیاء اور منشیات کے ناجائز کاروبار کو روکنے کے شعبے میں ہندوستان اور سعودی عرب کے درمیان مفاہمت ناموں کے لئے اپنی استقدامی منظوری دے دی ہے۔ فوائد: اس مفاہمت نامے سے منشیات، اعصاب پر اثر انداز ہونے والی نشیلی چیزوں، کیمیکل اشیاء اور منشیات کے ناجائز کاروبار کو روکنے میں دونوں ملکوں کے درمیان تعاون کو فروغ ملے گا اور یہ کہ منشیات کی غیر قانونی اسمگلنگ کو ختم کرنے میں بھی مدد ملے گی۔ جیسا کہ اقوام متحدہ انٹرنیشنل کنٹرول کنوینشن کی طرف سے تشریح کی گئی ہے۔ اس مفاہمت نامے کے تحت منشیات کے اسمگلروں، انہیں تیار کرنےوالوں اور ان کا ناجائز کاروبار کرنے والوں کی مشبتہ سرگرمیوں اور شناخت کے ساتھ ساتھ طور طریقوں کے علاوہ ایک دوسرے کو نئی معلومات فراہم کرنے کی گنجائش ہے اور این ڈی پی ایس کے ناجائز کاروبار کی تفصیلات اور نشیلے کیمیکلز کا کاروبار کرنےوالوں کی تفصیلات اور منشیات سے متعلق الزامات میں گرفتار نشے کے کاروبار کرنے والوں کی مالی تفصیلات کی بھی گنجائش ہے۔ اس مفاہمت نامے کے تحت منشیات کا ناجائز کاروبار کرنے یا نارکوٹکس ڈرگس ، اعصاب پر اثرانداز ہونے والی اشیاء کی اسمگلنگ اور کیمیکل اشیاء کاجرم کرنے کے لئے دوسری پارٹی کے گرفتار کئے گئے شہری کی تفصیلات کے نوٹیفکیشن کے لئے بھی گنجائش ہے اور گرفتار شخص کو کاؤنسلر تک رسائی دینے کی بھی اس مفاہمت میں گنجائش ہے۔ اس مفاہمت نامے میں کسی بھی پارٹی(فریق) کے علاقے کے اندر ضبط کی گئی کیمیکل اشیاء اور اعصاب کو اثر انداز کرنےوالی اشیاء کے علاوہ نارکوٹکس ڈرگ کی کیمیکل رپورٹیں ؍تجزیوں کے تبادلے کے لئے بھی گنجائش ہے اوراس مفاہمت نامے میں نارکوٹکس ڈرگ ، اعصاب کو اثر انداز کرنے والی اشیاء اور کیمیکل اشیاء کی غیر قانونی لیباریٹریوں کے بارے میں ڈاٹا ؍معلومات کے تبادلے کی بھی گنجائش ہے۔ پس منظر: غیر قانونی منشیات کا کاروبار ایک غیر قانونی عالمی تجارت ہے۔مختلف آسان راستوں خصوصاً افغانستان کے ذریعے بڑے پیمانے پر منشیات کی سرکولیشن، اس کی پیداوار نوجوانوں میں ڈرگس کی لت کے لئے راستے ہموار کررہی ہے۔جس کے نتیجے میں لوگوں کی صحت پر منفی اثر پڑ رہا ہے اور معاشرے میں جرم کا اضافہ ہورہا ہے۔منشیاب کے ناجائز کاروبار میں دنیا بھر کے مختلف خطوں میں شورش پسندی اور دہشت گردی کے لئے فنڈ بھی فراہم کیا ہے۔ نارکو- دہشت گرد اور بین الاقوامی سطح کی جرائم پیشہ تنظیمیں جو غیر قانونی طورپر منشیات کی تجارت میں مصروف ہیں اب کئی ملکوں کی سلامتی کے لئے خطرہ بن گئی ہے۔
وزیراعظم جناب نریندر مودی اور تھائی لینڈ کےوزیراعظم عالیجناب جنرل (سبکدوش) پریوت چَن-او-چا کے مابین ٹیلیفون پر گفت و شنید

نئی دہلی، یکم مئی، 2020،وزیراعظم جناب نریندر مودی نے تھائی لینڈ کےوزیراعظم عالیجناب جنرل (سبکدوش)، پریوت چَن او چا سے ٹیلیفون پر گفت وشنید کی۔ وزیراعظم نے آسیان اور متعلقہ سربراہ ملاقاتوں میں شرکت کی غرض سے نومبر 2019 میں بینکاک کے اپنے سفر کا گرمجوشی سے ذکر کیااور تھائی لینڈ کے شاہی خاندان کے اراکین اور تھائی عوام کو اپنی جانب سے مبارکباد پیش کی۔ دونوں قائدین نے اپنے اپنے ملکوں میں کووڈ-19 کے وبائی مرض سے نمٹنے کے سلسلے میں کئے جا رہے اقدامات سے متعلق اطلاعات باہم ساجھا کیں۔ وزیراعظم نے اس وبائی مرض سے مؤثر طور پر نمٹنے کے لئے علاقائی اور عالمی تعاون کی اہمیت پر بات کی۔ انہوں نے تھائی وزیراعظم کو یقین دلایا کہ بھارت تھائی لینڈ کی ادویہ جاتی ضروریات کی تکمیل کے لئے پابند عہد ہے۔ دونوں رہنماؤں نے دونوں ملکوں کے محققین ، سائنسدانوں اور اختراع کاروں کے مابین افزوں اشتراک کی موزونیت پر اتفاق کیا۔ رہنماؤں نے ایک دوسرے کی سرزمین پر ایک دوسرے کے شہریوں کو فراہم کی جانے والی سہولتوں کے لئے اظہار ستائش کرتے ہوئے اس طرح کی سہولت اور امداد کو آئندہ بھی جاری رکھنے کا وعدہ کیا۔ تھائی لینڈ، بھارت کی توسیع شدہ ہمسائیگی میں قابل قدر بحری شراکت دار ہے اور اس ملک کے ساتھ بھارت کے نسلی اور قدیم ثقافتی روابط استوار رہے ہیں۔ ۔۔۔۔۔۔۔۔۔۔۔ م ن۔ک ا۔
وزیر اعظم 27 دسمبر کو منڈی کا دورہ کریں گے اور 11000 کروڑ روپئے کے بقدر کے ہائیڈرو پاور پروجیکٹوں کا افتتاح کریں گے اور سنگ بنیاد رکھیں گے

نئی دہلی، 26 دسمبر 2021 وزیر اعظم جناب نریندر مودی 27 دسمبر 2021 کو منڈی، ہماچل پردیش کا دورہ کریں گے۔ وزیر اعظم دوپہر 12 بجے کے آس پاس تقریباً 11000 کروڑروپئے کے بقدر کے ہائیڈرو پاور پروجیکٹوں کا آغاز کریں گے اور سنگ بنیاد رکھیں گے۔ اس تقریب سے قبل، موصوف صبح 11:30 بجے ہماچل پردیش عالمی سرمایہ کاری میٹنگ کی دوسری تقریب سنگ بنیاد کی صدارت بھی کریں گے۔ وزیر اعظم ملک میں موجود وسائل کے غیر استعمال شدہ مضمرات کو مکمل طور پر بروئے کار لانے پر مسلسل توجہ دیتے رہے ہیں۔ اس سلسلے میں کیے گئے اقدامات میں سے ایک ہمالیائی خطے میں موجود ہائیڈرو پاور مضمرات کو بہتر طور پر بروئے کار لانا ہے۔ اس دورے کے دوران وزیر اعظم کے ذریعہ جن پروجیکٹوں کا آغاز کیا جائے گا اور جن پروجیکٹوں کا سنگ بنیاد رکھا جائے گا، وہ اس سمت میں اٹھائے گئے قدم کی عکاسی کرتے ہیں۔ وزیر اعظم مودی رینوکاجی ڈیم پروجیکٹ کا سنگ بنیاد رکھیں گے۔ تقریباً تین دہائیوں سے زیر التوا ، اس پروجیکٹ کو باہمی تعاون پر مبنی وفاقیت کی وزیر اعظم کی تصوریت کے ذریعہ اس وقت ممکن بنایا گیا ہے، جب اس پروجیکٹ کو حقیقی شکل دینے کے لیے مرکز کے ذریعہ چھ ریاستوں یعنی ہماچل پردیش، اترپردیش، ہریانہ، راجستھان، اتراکھنڈ اور دہلی کو ایک اسٹیج پر لایا گیا۔40 ایم ڈبلیو صلاحیت کا حامل یہ پروجیکٹ تقریباً 7000 کروڑ روپئے کے بقدر کی لاگت سے تیار کیا جائے گا ۔ یہ پروجیکٹ دہلی کے لیے زبردست طور پر فائدہ مند ثابت ہوگا، اور دہلی کو سالانہ تقریباً 500 ملین کیوبک میٹر پانی حاصل ہوگا۔ وزیر اعظم لوہری مرحلہ 1 ہائیڈرو پاور پروجیکٹ کا سنگ بنیاد رکھیں گے۔ 210 ایم ڈبلیو صلاحیت کا حامل یہ پروجیکٹ 1800 کروڑ روپئے سے زائد کی لاگت سے تعمیر کیا جائے گا۔ اس کے نتیجے میں سالانہ 750 ملین یونٹ سے زائد بجلی پیدا ہوگی۔ جدید اور قابل اعتماد گرڈ سپورٹ نظام آس پاس کی ریاستوں کے لیے بھی مفید ثابت ہوگا۔ وزیر اعظم دھولا سدھ ہائیڈرو پاور پروجیکٹ کا بھی سنگ بنیاد رکھیں گے۔ یہ ہمیرپور ضلع کا اولین ہائیڈرو پاور پروجیکٹ ہوگا۔ 66 ایم ڈبلیو صلاحیت کا حامل یہ پروجیکٹ 680 کروڑ روپئے سے زائد کی لاگت سے تیار کیا جائے گا۔ اس کے نتیجے میں سالانہ 300 ملین یونٹ سے زائد بجلی پیدا ہوگی۔ وزیر اعظم ساورا–کڈو ہائیڈرو پاور پروجیکٹ کا افتتاح کریں گے۔ 111 ایم ڈبلیو صلاحیت کا حامل یہ پروجیکٹ تقریباً 2080 کروڑ روپئے کی لاگت سے تیار کیا گیا ہے۔ اس سے سالانہ 380 ملین یونٹ سے زائد کے بقدر بجلی پیدا ہوگی، اور ریاست کو سالانہ 120 کروڑ روپئے سے زائد کے بقدر آمدنی حاصل ہوگی۔ وزیر اعظم ہماچل پردیش عالمی سرمایہ کاری میٹنگ کی دوسری تقریب سنگ بنیاد کی صدارت بھی کریں گے۔ توقع کی جاتی ہےکہ اس میٹنگ سے تقریباً 28000 کروڑ روپئے کےبقدر کے پروجیکٹوں کے آغاز کے ذریعہ خطے میں سرمایہ کاری کو فروغ حاصل ہوگا۔
کابینہ نے  ڈبلیو آئی پی او کوپی رائٹ ٹریٹی -1996 اور ڈبلیو آئی پی او    فنکاروں  اور فونوگرامس ٹریٹی -1996  کے ساتھ    منسلک ہونے کی منظوری دے دی ہے

نئی دہلی، 4 جولائی 2018/ مرکزی کابینہ نے جس کی صدارت وزیراعظم جناب نریندر مودی نے کی، کامرس اور صنعت کی وزارت کے صنعتی پالیسی اور فروغ کے محکمہ کی طرف سے پیش کی گئی ایک تجویز کی منظوری دے دی ہے۔ یہ تجویز ڈبلیو آئی پی او کوپی رائٹ معاہدہ اور ڈبلیو آئی پی او پر فارمینس اور فونو گرامس کے معاہدہ میں شامل ہونے کے بارے میں ہے۔ اس معاہدے کے ذریعہ کوپی رائٹ کو انٹرنیٹ اور ڈیجیٹل نظام تک توسیع دی جائے گی۔ یہ منظوری دانشورانہ املاک کے قومی حقوق(آئی پی آر) کی پالیسی میں درج شدہ مقاصد کی جانب ایک قدم ہے۔ یہ پالیسی حکومت نے 12 مئی 2016 کو منظور کی تھی اورا س کا مقصد انٹرنیٹ اور موبائل پلیٹ فارموں کے ذریعہ ای کامرس کے تجارتی فائدوں کے بار ے میں ای پی آر مالکان کی رہنمائی کرنا اور ا ن کی مدد کرنا ہے۔ فائدے:
مرکزی کابینہ نے مزید تین ماہ (اکتوبر2022-دسمبر2022) کے لئے  پردھان منتری غریب کلیان انّ یوجنا  (پی ایم جی کےاے وائی) کی  توسیع کومنظوری  دے دی ہے

وزیر اعظم جناب نریندر مودی کی جانب سے 7 جون 2021 کو قوم سے اپنے خطاب کے ذریعہ کئے گئے عوام حامی اعلان کی روشنی میں مرکزی کابینہ نے مرحلہ 7 میں وزیر اعظم جناب نریندر مودی کی قیادت میں مزید تین ماہ (اکتوبر2022-دسمبر2022) کے لئے پردھان منتری غریب کلیان انّ یوجنا (پی ایم جی کےاے وائی) کی توسیع کومنظوری دے دی ہے۔ اس فلاحی اسکیم کے تحت نیشنل فوڈ سکورٹی ایکٹ (این ایف ایس اے )انتودیہ انّ یوجنا اور ترجیحی ہاؤس ہولڈ کے تحت احاطہ کئے گئے تمام مستفیدین نیز راست فائدے کی منتقلی ڈی بی ٹی کے تحت احاطہ کئے گئے تمام لوگوں کے لئے مفت پانچ کلو گرام اناج ہر ماہ فی شخص کو فراہم کیا گیا ہے۔ حکومت ہند کے لئے پی ایم جی کے اے وائی کے مرحلہ 6 تک تقریباً 3.45 لاکھ کروڑ روپے کی مالی پیچیدگی رہی ہے۔اس اسکیم کے مرحلہ 7 کے لئے تقریباً44762 کے اضافی اخراجات کے ساتھ پی ایم جی کے اے وائی کے مجموعی اخراجات تمام مرحلوں کے لئے تقریباً 3.91 لاکھ کروڑ روپے ہوگی۔ مرحلہ 7 میں پی ایم جی کے اے وائی کے لئے اناج کے اعتبار سے مجموعی نکاسی تقریباً 122 لاکھ میٹرک ٹن کے بقدر متوقع ہے۔مرحلہ ایک سے 7 کے لئے غذائی اجناس لگ بھگ تقریباً1121 لاکھ میٹرک ٹک مختص کیا گیا ہے۔ اب تک پی ایم جی کے اے وائی 25 مہینوں کے لئے کام کررہا ہے،جس کی تفصیل حسب ذیل ہے: مرحلہ ایک اور دو (8ماہ) اپریل2020 سے نومبر2021 تک۔ مرحلہ تین سے 5 (11 ماہ) مئی2021 سےمارچ2022 تک۔ مرحلہ 6 (6 ماہ) اپریل2022 سےستمبر2022 تک۔ پی ایم غریب کلیان انّ یوجنا کووڈ-19 بحران کے مشکل دور میں شروع ہوئی تھی جس کے تحت اب تک غریبوں، ضرورت مندوں اور محروم گھروں اور مستفیدین کو خوراک کی یقینی فراہمی کی گئی ہے۔جس سے کہ وہ مناسب اناج کی عدم دستیابی سے محروم نہ رہ سکیں۔ ماہانہ اناج کی مقدارکی فراہمی کو دوگنا کردیا گیا ہے جو عام طور پر مستفیدن کو فراہم کی جاتی تھی۔ سابقہ مرحلوں کے تجربہ کی روشنی میں پی ایم غریب کلیان انّ یوجنا-7 کی کارکردگی اسی اعلیٰ سطح پر ہونے کی توقع ہے جیسا کہپہلے حاصل کی گئی ۔
وزیر اعظم طلباء، اساتذہ اور والدین کے ساتھ ‘‘پریکشا پہ چرچا 2020 ’’ پر بات چیت کریں گے

نئی دہلی، 19 جنوری؍ وزیر اعظم جناب نریندر مودی 20 جنوری 2020 کو طلباء، اساتذہ اور والدین کے ساتھ ‘‘پریکشا پہ چرچا2020 ’’ پر بات چیت کریں گے۔ اسکولی طلباء کے ساتھ وزیر اعظم کی بات چیت کے تیسرے ایڈیشن ‘‘امتحان پہ چرچا 2020 ’’ کا انعقاد 20 جنوری 2020 کو صبح 11 بجے نئی دہلی کے تال کٹورہ اسٹیڈیم میں ہوگا۔ وزیر اعظم جناب نریندر مودی سوالوں کے جواب دیں گے اور منتخب طلباء کے ساتھ بات چیت میں بتائیں گے کہ وہ امتحان کے تناؤ کو کیسے کم کرسکتے ہیں ۔ طلباء، اساتذہ اور والدین میں زبردست جوش دیکھا جا رہا ہے ، وہ صرف اس لیے نہیں کہ وہ ایک انوکھے پروگرام میں شرکت کر رہے ہیں بلکہ اس لیے بھی کہ انہیں وزیر اعظم سے قیمتی مشورے ملیں گے۔ وزیر اعظم ہمیشہ یہ یقینی بنانے کے خواہاں رہے ہیں کہ طلباء پرسکون ماحول میں امتحان دیں اور کسی قسم کے تناؤ میں نہ آئیں تاکہ طویل وقفے میں بہتر نتائج کو یقینی بنایا جا سکے ۔ اسکول اور کالج کے طلباء کے ساتھ وزیر اعظم کے اس پروگرام کا پہلا ایڈیشن ‘‘پریکشا پہ چرچا 1.0’’ کا انعقاد 16فروری 2018 کو تال کٹورہ اسٹیڈیم ، نئی دہلی میں ہوا تھا ۔ اسکول اور کالج کے طلباء کے ساتھ اس پروگرام کے دوسرے ایڈیشن ‘‘پریکشا پہ چرچا 2.0 ’’ کا انعقاد 29 جنوری 2019 کو نئی دہلی کے تال کٹورہ اسٹیڈیم میں ہوا تھا ۔ ۔ ۔ ۔ ۔ ۔ ۔ ۔ ۔ ۔ ( م ن ۔اض۔ را ۔ 19 – 01 – 2020)
وزیراعظم کی کرلوسکر برادرس لمٹیڈ کی صدسالہ تقریبات میں شرکت

نئی دہلی 07 جنوری 2020 ۔وزیراعظم جناب نریندر مودی نے آج نئی دلی میں منعقدہ کرلوسکر برادرس لمیٹیڈ( کے بی ایل ) کی صدسالہ تقریبات میں شرکت کی ۔انہوں نے کے بی ایل کے 100برس مکمل ہونے کی یاد میں ایک ڈاک ٹکٹ بھی جاری کیا۔وزیراعظم نے آنجہانی جناب لکشمن راؤ کرلوسکر جو کرلوسکر برادرس کے بانی تھے ، کی سوانح کی ہندی زبان کی کتابی شکل بھی جاری کی۔ یہ سوانح اس عنوان سے شائع ہوئی ہے: ’’یانترک کی یاترا – دی مین ہومیڈ مشینس ‘‘ یعنی ایسے انجنیر کا سفر جس نے مشینیں بنائیں ۔ صد سالہ تقریبات کے لئے کرلوسکر برادر س لمٹیڈ کو مبارکباد پیش کرتے ہوئے وزیر اعظم نے کہا کہ خطرات مول لینا ، نئے شعبوں میں توسیع کے لئے قدم بڑھانا ،اب بھی ہر بھارتی صنعت کا رکی شناخت ہے۔ بھارت کا صنعت کار ملک کی ترقی کے لئے بیتاب ہے او ر اپنی صلاحتیوں اورکامیابیوں کو وسعت دینے کا خواہشمند ہے۔ وزیر اعظم نے کہا کہ ہم نئے سال میں قدم رکھنے کے ساتھ ساتھ ایک نئی دہائی میں بھی قدم رکھ رہے ہیں۔ مجھے یہ کہنے میں کوئی تامل نہیں ہے کہ یہ دہائی بھارتی صنعت کاروں کی دہائی ہوگی ۔وزیر اعظم نے کہا کہ ملک کے عوام کی صحیح قوت اسی وقت نمایاں ہوکر سامنے آسکتی ہے ،جب حکومت ان کے راستے میں ایک رکاوٹ بن کر نہیں بلکہ بھارت اور بھارت کی صنعتوں کے لئے ایک شراکتدار بن کر کھڑی ہو۔ ایک ارادے کے ساتھ اصلاح ، ارتباط کے ساتھ کارکردگی اور شدت کے ساتھ منتقلی ،گزشتہ چند برسوں میں ہمارا طریقہ کار رہا ہے ۔ ہم نے ایک ایسی حکمرانی قائم کرنے کی کوشش کی ہے جو پیشہ ورانہ اور عمل کی تابع ہو۔ گزشتہ پانچ برسوں کے دوران ملک میں ایک ایسا ماحول سازگار ہوا ہے ،جس کے تحت دیانتدارانہ عمل اور مکمل شفافیت کے ساتھ کام ہورہا ہے ۔ اس نے ملک کو بڑے اہداف مقرر کرنے اور انہیں بروقت حاصل کرنے کی جرأت عطا کی ہے۔ وزیراعظم نے کہا کہ 19-2018 کے مالی سال کے دوران یوپی آئی کے توسط سے تقریباََ 9 لاکھ کروڑروپے کے بقدر کے سودے کئے گئے۔ اس مالی سال کے دوران ، ماہ دسمبر تک ہی یوپی آئی کے توسط سے تقریباََ 15 لاکھ کروڑروپے کا لین دین ہوا ہے ۔ ملک اتنی تیزی سے ڈجیٹل لین دین اپنا رہا ہے ۔ اجالا اسکیم نے گزشتہ برس ہی اپنے پانچ برس مکمل کئے ہیں۔ یہ ہم سب کے لئے ازحداطمینا ن کی بات ہے کہ ملک بھر میں چھتیس کروڑ سے زائد ایل ای ڈی بلب تقسیم کئے جاچکے ہیں۔ وزیراعظم نے مزید کہا کہ میک این انڈیا کے سلسلے میں بھی ایسی ہی کامیابیاں حاصل ہوئی ہیں اوریہ ہمارے ملک کی قوت ہے ۔ میں بھارتی صنعت کے ہرشعبے سے کامیابی کی روداد سننے کا خواہشمند ہوں ۔ ۰۰۰۰۰۰۰۰۰۰۰۰۰۰۰۰۰۰۰۰۰
ہنومان جینتی کے موقع پر وزیراعظم کی مبارکباد

نئیدہلی۔31مارچ2018؛ وزیراعظم جناب نریندر مودی نے ہنومان جینتی کے موقع پر عوام کو مبارکباد پیش کی ہے۔ وزیراعظم نے کہا کہ ہنومان جینتی کے مبارک موقع پر میں آپ سبھی کو دلی مبارکباد پیش کرتا ہوں۔ ۔۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض۔ م ج۔ ت ح( 31.03.2018
جموں و کشمیر میں بس حادثہ میں  ہلاک شدگان کے لئے وزیراعظم نے تعزیت کا اظہار کیا

نئی دہلی، 1 جولائی 2019/وزیراعظم جناب نریندر مودی نے جموں و کشمیر کے ضلع کشتواڑ میں ہونے والے بس حادثے میں ہلاک شدگان کے لئے تعزیت کا اظہار کیا۔ وزیراعظم نے کہا‘‘جموں و کشمیر کے کشتواڑ میں ہونے والا حادثہ دل دہلادینے والا ہے۔ ہم اس حادثہ میں جان گنوانے والوں کے لئے غمزدہ ہیں اور ان کے سوگوار اہل خاندان سے تعزیت کا اظہار کرتے ہیں۔ زخمیوں کے لئے جلد صحت یاب ہونے کی دعا کرتے ہیں۔ ۔۔۔۔۔۔۔۔۔۔۔ م ن۔ ا گ ۔ ج۔
سول  اور کمرشیل  امور میں ایم ایل اے ٹی کے سلسلہ میں  بھارت اور بیلا روس  کے درمیان معاہدہ کو کابینہ کی منظوری

نئی دہلی، 7 مارچ / وزیراعظم جناب نریندر مودی کی صدارت میں مرکزی کابینہ نے سول اور کمرشیل معاملات میں باہمی قانونی امداد (ایم ایل اے ٹی) سے متعلق بھارت اور جمہوریہ بیلا روس کے درمیان ہوئے معاہدے کو اپنی منظوری دے دی ہے۔ اس معاہدے کے نافذ العمل ہونے کے بعد سول اور کمرشیل معاملات میں کنٹریکٹنگ پارٹیوں کے درمیان باہمی قانونی امداد کو فروغ حاصل ہوگا۔ اس تجویز کا مقصد بلا تفریق نسل و جنس، طبقہ یا آمدنی کے متعلقہ پارٹیوں کی درخواست پر سول اور کمرشیل امور میں قانونی مدد چاہنے والی پارٹیوں کے شہریوں کو فائدہ پہنچانا ہے۔ ۔۔۔۔۔۔۔۔۔۔۔ م ن ۔ش س ۔ ج۔
وزیراعظم نے مشہور گلوکار اورموسیقار جناب بپی لہری کے انتقال پر اظہار تعزیت کیا

وزیراعظم جناب نریندر مودی نے مشہور گلوکار اورموسیقار جناب بپی لہری کے انتقال پر اپنے گہرے رنج وغم کااظہار کیا ہے۔ ایک ٹویٹ میں وزیراعظم نے کہا : ‘‘ جناب بپی لہری کی موسیقی سحر انگیز تھی جس میں مختلف جذبات کو خوبصورتی کے ساتھ پیش کیا جاتا تھا ۔ ان کی موسیقی نے نسلوں کو متاثر کیا ہے ۔ ان کی زندہ دلی کو ہر شخص یاد رکھے گا، ان کی موت سے مجھے صدمہ ہوا ہے، ان کے افراد کنبہ اور مداحوں کو تعزیت پیش کرتا ہوں، اوم شانتی’’۔
وزیراعظم 14 جون 2018 کو چھتیس گڑھ کے دورے پر جائیں گے

نئی دہلی۔13جون؛ وزیر اعظم جناب نریندر مودی 14 جون کو چھتیس گڑھ کا دورہ کریں گے۔ بھِلائی میں وزیراعظم تجدید شدہ اور توسیع شدہ بھِلائی اسٹیل پلانٹ کو قوم کے نام وقف کریں گے۔ اس تجدید میں پیداواریت میں اضافہ لانے کے لیے جدید ترین تکنالوجیوں کی تنصیب، پیداوار، کوالٹی، لاگت، مسابقت، توانائی، اثر انگیزی اور ماحولیاتی تحفظ جیسے پہلو شامل ہیں۔ اسی تقریب کے دوران جناب نریندر مودی، آئی آئی ٹی بھِلائی کے مستقل کیمپس کا سنگ بنیاد بھی رکھیں گے۔ وزیراعظم ،بھارت نیٹ مرحلہ 2 کے آغاز کی علامت کے طور پر ایک لوح کی رونمائی بھی کریں گے۔ بھارت نیٹ پروجیکٹ کے تحت گرام پنچایتوں کو زیر زمین آپٹیکل فائبر نیٹ ورک کے ذریعے باہم مربوط کیا جانا ہے۔ وزیراعظم، جگدل پور اور رائے پور کے درمیان ہوائی خدمات کا بھی افتتاح کریں گے۔ موصوف مختلف اسکیموں کے تحت ، استفادہ کنندگان کو لیپ ٹپ، اسناد اور چیک وغیرہ بھی تقسیم کریں گے۔ وہ ایک عوامی جلسے کو خطاب کریں گے۔ بھِلائی پہنچنے سے قبل، وزیراعظم ،نیا رائے پور اسمارٹ سٹی بھی ملاحظہ کریں گے ، جہاں وہ اس شہر کے لیے مربوط کمان اور کنٹرول کے مرکز کا افتتاح کریں گے۔
دولت مشترکہ کھیلوں میں میڈل حاصل کرنے والوں کے ساتھ وزیراعظم کی بات چیت

نئیدہلی۔30؍اپریل۔وزیراعظم جناب نریندر مودی نے آج لوک کلیان مارگ پر حال ہی کے دولت مشترکہ کھیلوں میں میڈل حاصل کرنے والوں سے بات چیت کی۔ وزیراعظم نے سبھی میڈل جینتے والوں کو مبارکباد دی اور ایسے کھلاڑیوں کی بھی تعریف کی جو میڈل تو نہیں جیت سکے لیکن انہوں نے اچھے کھیل کا مظاہرہ کیا۔ انہوں نے کہا کہ کھیل کے میدان میں کامیابی سے سبھی کو ترغیب ملتی ہے۔ انہوں نے میڈل جیتنے والوں سے کہا کہ کھیلوں میں ان کے کمال سے ہندوستان کا قد اونچا ہوا ہے۔ انہوں نے کہا کہ جب کبھی کوئی ہندوستانی کھلاڑی عالمی سطح کے کھیلوں میں کامیابی حاصل کرتا ہے تو اس سے ہندوستان کا جھنڈا اونچا ہوتا ہے۔ وزیراعظم نے کہا کہ آج کھلاڑیوں کی زندگی کئی دہائیوں میں پھیلی ہوسکتی ہے۔ اس سلسلے میں انہوں نے میری کوم کی مثال پیش کی جو رکن پارلیمنٹ ہونے پر بھی میڈل جیت رہی ہیں۔ انہوں نے پولیلا گوپی چند کا بھی ذکر کیا جو کھلاڑی کے طور پر ایک بہت کامیاب کریئر کے بعد اب بہت سے کھلاڑیوں کی سرپرستی اور کوچنگ کررہے ہیں۔ وزیراعظم نے کہا کہ آج کھلاڑیوں کیلئے قابلیت کے علاوہ تربیت ، توجہ ، سخت محنت اور ذہنی استحکام بھی بہت اہم ہے۔ اس سلسلے میں انہوں نے یوگا کے فائدوں کا بھی ذکر کیا۔ وزیراعظم نے کھلاڑیوں سے کہا کہ وہ ان گروؤں ، سرپرستوں اور اساتذہ کو یاد رکھیں اور ان سے رابطہ بھی رکھیں جنہوں نے بچپن سے ان کی رہنمائی کی ہے۔ نوجوانوں کے اُمور اور کھیل کود کے وزیر مملکت (آزادانہ چارج) کرنل راجیہ وردھن سنگھ راٹھور بھی اس موقع پر موجود تھے۔ ۔۔۔۔۔۔۔۔۔۔۔۔۔۔۔۔۔۔۔۔۔۔ م ن۔اگ ۔ع ن۔
وزیراعظم وارانسی میں واقع غیر سرکاری تنظیموں کے نمائندوں کے ساتھ کل تبادلہ خیال کریں گے

نئی دہلی ،08 جولائی:کورونا کی وبا کے پیش نظر نافذ کئے گئے لاک ڈاؤن کے دوران وارانسی کے باشندوں اور سماجی تنظیموں کے اراکین کے ذریعے مشکل حالات میں ضلع انتطامیہ کے توسط سے اور خود اپنی کوششوں کے ذریعے یہ یقینی بنایا گیا کہ سبھی ضرورت مندوں کو وقت پر کھانا دستیاب ہوسکے۔ وزیراعظم جناب نریندر مودی ایسی تنظیموں اور ان کے نمائندوں کے ساتھ ویڈیو کانفرنس کے ذریعے کل تبادلہ خیال کرکے ان کے تجربات اور ان کے ذریعے لاک ڈاؤن کے دوران کئے گئے مختلف سماجی کاموں کے بارے میں گفتگو کرکے ان کی کوششوں کو ملک کے سامنے رکھیں گے۔ لاک ڈاؤن کے دوران وارانسی میں ایک سو سے زیادہ تنظیموں نے تقریبا 20 لاکھ کھانے کے پیکٹ اور دو لاکھ خشک راشن پر مشتمل کٹ ضلع انتظامیہ کے فوڈ سیل اور اپنی انفرادی کوششوں کے ذریعے تقسیم کئے۔ یہ تنظیمیں کھانے کی تقسیم کے علاوہ سینٹائزر ، ماسک وغیرہ کی تقسیم میں بھی پیش پیش رہیں۔ ضلع انتظامیہ کے ذریعے ان سبھی کو کورونا جانباز کے طور پر نوازا بھی گیا۔ ان اداروں نے مختلف شعبوں میں اپنی خدمات انجام دیں، جن میں تعلیم ، سماجی ، مذہبی ، صحت ، ہوٹل ، سماجی کلب اور دیگر پیشہ ورانہ شعبے شامل ہیں۔
وزیر اعظم نے سری سدھیشورا سوامی کے انتقال پر تعزیت کا اظہار کیا

وزیر اعظم جناب نریندر مودی نے سری سدھیشورا سوامی جی کے انتقال پر گہرے رنج و غم کا اظہار کیا ہے۔ پی ایم مودی نے کہا کہ لائق صد احترام سری سدھیشورا سوامی جی کو سماج کے لیے ان کی شاندار خدمات کے حوالے سے یاد رکھا جائے گا۔ وزیر اعظم نے ٹویٹ کیا؛ لائق صد احترام سری سدھیشورا سوامی جی کو معاشرے کے لیے ان کی شاندار خدمات کے حوالے سے یاد رکھا جائے گا۔ انھوں نے دوسروں کی بہتری کے لیے انتھک محنت کی اور ان کے علمی جوش کے لیے بھی ان کا احترام کیا گیا۔ غم کی اس گھڑی میں، میری ہمدردیاں ان کے لاتعداد عقیدت مندوں کے ساتھ ہیں۔ اوم شانتی۔
تمل ناڈو میں طوفان کی وجہ سے ہونے والے جانی نقصان پر وزیر اعظم کا اظہارِ تعزیت

نئی دہلی،17/ نومبر وزیر اعظم جناب نریندر مودی نے تمل ناڈو میں طوفان کی وجہ سے ہونے والے جانی نقصان پر تعزیت کا اظہار کیا ہے۔ وزیر اعظم نے کہا ‘‘تمل ناڈو کے کچھ حصوں میں طوفان کی وجہ سے جن لوگوں نے اپنی جان گنوائی ہے میں اُن کے اہل خانہ کے غم میں شریک ہوں۔ زخمیوں کے لیے میں جلد صحت یاب ہونے کی دعا کرتا ہوں۔ اس طوفان کے بعد افسران ہر ممکن امداد فراہم کرانے کے لیے کام کر رہے ہیں۔ میں نے تمل ناڈو کے وزیر اعلیٰ تھیرو ایڈا پڈی کے پلانی سوامی سے ریاست میں طوفان کی وجہ سے پیدا ہونے والے حالات کے بارے میں بات چیت کی۔ انھیں مرکز کی طرف سے ہر ممکن امداد کی یقین دہانی کرائی۔ میں تمل ناڈو کے عوام کی سلامتی اور خوشحالی کے لیے دعا کرتا ہوں’’۔ ۔ ۔ ۔ ۔ ۔ ۔ ۔ ۔ ۔ ۔ ( م ن ۔ ا گ ۔ را ۔ 17 – 11 – 2018)
وزیر اعظم نے میسورو دسہرہ تقریبات کی جھلکیاں شیئر کیں

وزیر اعظم جناب نریندر مودی نے میسورو دسہرہ تقریبات کی جھلکیاں شیئر کیں اور اپنی ثقافت اور ورثے کو خوبصورت طریقے سے محفوظ کرنے کے لیے میسورو کے لوگوں کے عزم کی تعریف کی۔ وزیر اعظم نے اپنے میسورو کے دورے کی یادوں کو بھی تازہ کیا، جن میں سے حال ہی کا دورہ انہوں نے 2022 میں یوگا ڈے کے موقع پر کیا تھا۔ ایک شہری کے ٹویٹ کا حوالہ دیتے ہوئے، وزیر اعظم نے ٹویٹ کیا؛ ’’میسورو دسہرہ شاندار ہے۔ میں اپنی ثقافت اور ورثے کو اتنی خوبصورت انداز میں محفوظ کرنے کےلئے میسورو کے لوگوں کی تعریف کرتا ہوں۔ میرے میسوروں کے دوروں کی دلکش یادیں تازہ ہوگئی ہیں۔ جن میں سے حال ہی کا دورہ میں نے 2022 یوگا ڈے کے موقع پر کیا تھا۔ ۔۔۔۔۔۔۔۔۔۔۔ ش ح۔ا گ۔ن ا۔
میگھالیہ کے 50 ویں  یوم تاسیس کے موقع پر وزیراعظم کا خطاب

وزیراعظم جناب نریندر مودی نے میگھالیہ کو ریاست کا درجہ حاصل ہونے کے 50 سال پورے ہونے پر وہاں کے عوام کو مبارک باد دی ہے۔ انہوں نے ریاست کے قیام اور ترقی میں تعاون کرنے والے ہر شخص کو خراج عقیدت پیش کیا۔ اس موقع پر خطاب کرتے ہوئے انہوں نے وزیراعظم بننے کے بعد شمال مشرقی کونسل کے اجلاس میں شرکت کرنے کے لئے اپنے شیلانگ کے دورے کو یاد کیا۔ کسی وزیراعظم کے ذریعہ 3-4 دہائیوں کے بعد ریاست کا یہ پہلا دورہ تھا۔ انہوں نے قدرت کے قریب رہنے والے لوگوں کے طور پر اپنی شناخت کو مزید مضبوط کرنے کے لئے وہاں کے عوام کو مبارک باد دی۔ جناب مودی نے کہا کہ ‘‘میگھالیہ نے دنیا کو قدرت، ترقی، تحفظ اور حیاتیاتی پائیداری کا پیغام دیا ہے’’۔ ‘وہسلنگ ولیج’ اور ہر گاؤں میں کوائرس کی روایت کا حوالہ دیتے ہوئے وزیراعظم نے فن اور موسیقی کے شعبے میں ریاست کے تعاون کو خراج تحسین پیش کیا۔ انہوں نے کہا کہ یہ سرزمین باصلاحیت فنکاروں سے بھری ہوئی ہے اور شیلانگ چیمبر کوائرس نے اسے نئی بلندی عطا کی ہے۔ انہوں نے کہا کہ ملک کو میگھالیہ میں کھیل کے بہترین ماحول سے کافی امیدیں ہیں۔ وزیراعظم نے آرگینک کھیتی کے شعبے میں ریاست کی بڑھتی ہوئی مقبولیت کا بھی ذکر کیا۔ انہوں نے کہا کہ ‘‘میگھالیہ کی بہنوں نے بانس سے بنائی کے ہنر کو دوبارہ زندہ کیا ہے اور یہاں کے محنت کش کسان آرگینک ریاست کے طور پر میگھالیہ کی شناخت کو مضبوطی فراہم کر رہے ہیں’’۔ وزیراعظم نے بہتر سڑک، ریل اور ہوائی رابطے کے حکومت کے وعدے کو دہرایا۔ انہوں نے کہا کہ ریاست کی آرگینک پیداوار کے لئے نئے گھریلو اور عالمی بازار یقینی بنانے کے لئے قدم اٹھائے جارہے ہیں۔ ریاستی حکومت یہاں کے لوگوں کو مرکزی اسکیمیں پہنچانے کی پوری کوشش کر رہی ہے۔ پردھان منتری گرام سڑک یوجنا اور قومی آجیویکا مشن جیسی اسکیموں سے میگھالیہ کو فائدہ ہوا ہے۔ آج جل جیون مشن کی وجہ سے 33 فیصد گھروں میں نل سے پانی پہنچ رہا ہے جب کہ 2019 میں یہ صرف ایک فیصد تھا۔ وزیراعظم نے کہا کہ میگھالیہ ملک کی اُن اولین ریاستوں میں شامل ہے جہاں ڈرون کے ذریعہ ٹیکے پہنچائے جارہے ہیں۔ اپنے خطاب کے اختتام میں وزیراعظم نے میگھالیہ کے عوام کواپنی حمایت جاری رکھنے اور سیاحت اور آرگینک پیداواروں کے علاوہ نئے شعبے کی ترقی کے لئے حکومت کے وعدے کو دہرایا۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔ (ش ح-ق ت – ق ر)